b'\n_START_ARTICLE_\nKriptoanaliza\n_START_PARAGRAPH_\nKriptoanaliza je znanstvena disciplina, ki raziskuje postopke de\xc5\xa1ifriranja skritega besedila (tajnopisa) brez predhodnega poznavanja klju\xc4\x8da. Predstavlja eno od temeljnih vej kriptologije. Njeno nasprotje je kriptografija._NEWLINE_Za za\xc4\x8detnike kriptoanalize veljajo Arabci. Leta 815 je kalif al Mamum ustanovil Bait al Hikman (Hi\xc5\xa1a modrosti), ki je bila ustanova, posve\xc4\x8dena knjigam, prevajanju in razbijanju \xc5\xa1ifer._NEWLINE_Od vsega za\xc4\x8detka se je kriptoanaliza opirala na matematiko, predvsem na logiko in statistiko.'